wickkiey/tamil-wikipedia-chunked huggingface dataset:
# இருதயோகார்பமேட்டு

## தயாரிப்பு

முதல்நிலை அமீன்கள் மற்றும் இரண்டாம்நிலை அமீன்கள் பலவும் காரபன் டைசல்பைடு மற்றும் சோடியம் ஐதராக்சைடுடன் வினைபுரிந்து இருதயோகார்பமேட்டுகளைக் கொடுக்கின்றன.
:R<sub>2</sub>NH + CS<sub>2</sub> + NaOH → R<sub>2</sub>NCS<sub>2</sub><sup>−</sup>Na<sup>+</sup> + H<sub>2</sub>O
அமோனியாவும் இதேபோல கார்பன் டைசல்பைடுடன் வினைபுரிந்து இருதயோ கார்பமேட்டைக் கொடுக்கிறது. Ammonia reacts with CS<sub>2</sub> similarly:
:2 NH<sub>3</sub> + CS<sub>2</sub> → H<sub>2</sub>NCS<sub>2</sub><sup>−</sup>NH<sub>4</sub><sup>+</sup>
இருதயோகார்பமேட்டு உப்புகள் பெரும்பாலும் வெளிர் நிற திண்மங்களாகவே காணப்படுகின்றன. தண்ணீரிலும் முனைவுக் கரைப்பான்களிலும் இவை நன்கு கரைகின்றன.
# இருதயோகார்பமேட்டு

## வினைகள்

இருதயோகார்பமேட்டுகளை எளிதில் ஆல்கைலேற்றம் செய்யமுடியும் என்பதால் இவற்றை மெத்திலேற்ற வினைக்கு உட்படச் செய்து மெத்தில் இருமெத்தில் இருதயோகார்பமேட்டு சேர்மத்தை தயாரிக்கமுடியும்.:
:(CH<sub>3</sub>)<sub>2</sub>NCS<sub>2</sub>Na + (CH<sub>3</sub>O)<sub>2</sub>SO<sub>2</sub> → (CH<sub>3</sub>)<sub>2</sub>NC(S)SCH<sub>3</sub> + Na[CH<sub>3</sub>OSO<sub>3</sub>]
இருதயோகார்பமேட்டுகள் ஆக்சிசனேற்றம் அடைந்து தயுரம் இருசல்பைடைக் கொடுக்கின்றன.
:2 R<sub>2</sub>NCS<sub>2</sub><sup>−</sup> → [R<sub>2</sub>NC(S)S]<sub>2</sub> + 2e<sup>−</sup>
தயுரம் இருசல்பைடுகள் கிரிக்கனார்டு வினையாக்கிகளுடன் சேர்ந்து வினையில் ஈடுபட்டு இருதயோகார்பமிக் அமிலத்தின் எசுத்தர்களைக் கொடுக்கின்றன.
:[R<sub>2</sub>NC(S)S]<sub>2</sub> + R'MgX → R<sub>2</sub>NC(S)SR' + R<sub>2</sub>NCS<sub>2</sub>MgX
# இருதயோகார்பமேட்டு

## கட்டமைப்பு

அமீன் குழுவின் பை-பிணைப்பு கொடையளிக்கும் பண்புகளை வலியுறுத்தும் ஒத்திசைவுக் கட்டமைப்புகளைத் தூண்டுவதன் மூலம் இருதயோகார்பமேட்டின் கட்டமைப்பு விவரிக்கப்படுகிறது. இக்கட்டமைப்பின் பிணைப்பு முறையையும் NCS<sub>2</sub> உள்ளகத்தின் ஒருதள அமைப்பையும், நைட்ரசன் அணுவுடன் இணைக்கப்பட்டுள்ள அணுக்களையும் இக்குட்டையான C–N பிணைப்பு குறிப்பிடுகிறது.  
நைட்ரசனில் இருந்து பை-பிணைப்பு நன்கொடை அளிக்கப்படுவதால் இருதயோகார்பமேட்டுகள் இவற்றின் கட்டமைப்பை ஒத்த எதிர் மின்னயனிகளான இருதயோகார்பாக்சிலேட்டுகள் மாறும் சாந்தேட்டுகளைக் காட்டிலும் அதிக காரத்தன்மை கொண்டவையாக உள்ளன.
இதன் விளைவாக அவை இருபிணைப்பு ஈந்தணைவுகளாக பிணைய முனைகின்றன. C–N பல பிணைப்பு என்பதை மற்றொரு விளைவாகக் கருதினால் அந்த பிணைப்பைப் பற்றிய சுழற்சி அதிக தடைக்கு உட்பட்டதாக இருக்கும்.
# இருதயோகார்பமேட்டு

## பயன்கள்

சில பல் ஒலிபீன்களின் குறுக்கு இணைப்பை மாற்றுவதற்கு துத்தநாக இருதயோகார்பமேட்டுகள் பயன்படுத்தப்படுகின்றன. இச்செயல்முறை இரப்பரை பதப்படுத்தும் செயல்முறை என்று அழைக்கப்படுகிறது. இங்கிவை கொட்டுக்கிணைப்பு உலோகங்களாக பயன்படுத்தப்படுகின்றன.  
குறிப்பாக எத்திலீன் பிசுஇருதயோகார்பமேட்டுகள் மாங்கனீசு, துத்தநாக அணைவுச் சேர்மங்கள் வடிவத்தில் அல்லது மாங்கனீசும் துத்தநாகமும் இணைந்த அணைவுச் சேர்மங்கள் வடிவில் பூஞ்சைக் கொல்லிகளாக 1940 ஆம் ஆண்டுகளில் பயன்படுத்தப்பட்டன.  
குறைக்கடத்தி மற்றும் உலோக மேற்பரப்புகளின் செயல்பாட்டில் மூலக்கூறு இனங்களுக்கான நிலைநிறுத்தும் குழுக்களாகவும் இருதயோகார்பமேட்டுகள் செயல்படுகின்றன. இருதயோகார்பமேட்டு ஈந்தணைவிகளுடன் செயல்படும் காட்மியம் சால்கோசனைடு நுண்படிகங்கங்கள் குறைக்கடத்தி இணைதிறன் ஆற்றல் பட்டையின் ஆற்றல்மிக்க சீரமைப்புக்கும் ஈந்தணைவிகளின் மூலக்கூற்று சுற்றுப்பாதையை நுண்படிக மையத்திலிருந்து ஈந்தணைவிக்கு இடமாற்றம் செய்வதற்கும் உதவுகின்றன. இருதயோகார்பமேட்டுகளின் துளை-நீக்குதல் பண்புகள் நுண்படிகங்களை கரைசலில் நிலை நிறுத்தும் ஈந்தணைவிகளை உருவாக்க பயன்படுத்தப்படுகின்றன. அதே நேரத்தில் ஈந்தணைவிக் கூடு வழியாக மின்சுமை பரிமாற்றத்தை இடைநின்று இணைக்கின்றன.
# யாதான் மாகாணம்

**ஜாசான் பிரதேசம்** (*Jazan Province*, ) என்பது சவூதி அரேபியாவின் இரண்டாவது மிகச்சிறிய ( அல் பஹாவுக்குப் அடுத்த) பிராந்தியம் ஆகும். இது யேமனுக்கு வடக்கே தெற்கு செங்கடல் கடற்கரையில் 300 கி.மீ (190 மைல்) நீண்டுள்ளது. இது 11,671&nbsp;கிமீ <sup>2</sup> பரப்பளவைக் கொண்டுள்ளது. இப்பிராந்தியத்தில் 2017 ஆண்டைய மக்கள் தொகை கணக்கெடுப்பின்படி 1,567,547 பேர் வசிக்கின்றனர். இப்பிராந்தியமானது நாட்டின் அதிக மக்கள் தொகை அடர்த்தி கொண்ட பகுதியாக உள்ளது. இதன் தலைநகரம் ஜிசான் நகரம் ஆகும். இதன் ஆளுநராக முஹம்மது பின் நாசர் பின் அப்துல்அசிஸ் ஏப்ரல் 2001 முதல் உள்ளார்.  
இப்பிராந்தியத்துக்கு உட்பட்ட பகுதியாக செங்கடலில் 100 க்கும் மேற்பட்ட தீவுகள் உள்ளன. ஜிசான் பொருளாதார நகரம் என்பது ஒரு மிகப்பெரும் திட்டமாகும். இது பிராந்தியத்தின் பொருளாதாரத்தை உயர்த்தவும், சவுதி பொருளாதார வளர்ச்சியின் ஒரு பகுதியாக்கவும் திட்டமிடப்பட்டுள்ளது. சவூதி அரேபியாவின் முதல் வளங்காப்புக்கான பாதுகாக்கப்பட்ட பகுதியான ஃபரசன் தீவுகள் இப்பிராந்தியத்துக்கு உட்பட்டது. இத்தீவுகளுக்கு குளிர்காலத்தில் ஐரோப்பாவிலிருந்து பறவைகள் வலசை வருகின்றன.
# யாதான் மாகாணம்

## நிலவியல்

இப்பிராந்தியமானது மூன்று பகுதிகளாகப் பிரிக்கப்பட்டுள்ளது.  
- அல்-சரவத் மலைகள், இது சுமார் 3,000 மீட்டர் வரை உயரமானவை.
- அல்ஹாசவுன் வன மாவட்டம் வளமான மேய்ச்சல் பகுதிகளால் உடைக்கப்பட்ட காடுகளைக் கொண்டுள்ளது.
- காபி பீன்ஸ், தானிய பயிர்கள் (பார்லி, தினை, கோதுமை) மற்றும் பழங்கள் (ஆப்பிள், வாழைப்பழம், திராட்சை, மாம்பழம், பப்பாளி, பிளம்ஸ், ஆரஞ்சுவகை வகைகள்) உற்பத்திக்காக சமவெளிகள் குறிப்பிடப்படுகின்றன.  
மலைப்பகுதிகளில் உள்ள காலநிலை 'ஆசிரின் ஈரமான காலநிலைக்கு ஒத்ததாக இருந்தாலும், ஜசான் மாகாணத்தின் கடலோரப் பகுதிகள் திஹாமா எனபடும் செங்கடல் கடலோர சமவெளியின் ஒரு பகுதியாகும். இப்பகுதியானது அநேகமாக நாட்டின் வெப்பமான இடமாக இருக்கலாம், சராசரி அதிகபட்ச வெப்பநிலை 40 ° சி (104&nbsp;° F) என சூலை மாதத்திலும், 31&nbsp;° C (88&nbsp;° F) சனவரியிலும் இருக்கும். கடலோர கடற்காயல் பகுதிகளில் அதிக ஈரப்பதம் உள்ளதால் காலநிலையானது மற்றபகுதிகளில் இருப்பதை விட ஓரளவு தாங்கக்கூடியதாக இருக்கிறது. ஆண்டுக்கு 75 மில்லிமீட்டருக்கும் (3 அங்குலங்கள்) குறைவாக மழைப்பொழிவு கொண்ட பகுதியாக சபியா மலைக்கும் கடற்கரைக்கும் இடையில் அமைந்துள்ளது.
# யாதான் மாகாணம்

## துணைப்பிரிவுகள்

இப்பகுதி பின்வருமாறு 14 கவர்னரேட்டுளாக பிரிக்கப்பட்டுள்ளது:
**ஜாசனின் கவர்னரேட்டுகள்**  
| அபு அரிஷ் | 123,943 | 196,462 |  |  |
| --- | --- | --- | --- | --- |
| ஆல்டேர் | 49,239 | 58,325 |  |  |
| ஆல்டார்ப் | 52,062 | 70,740 |  |  |
| அஹத் அல்மாசரிஹா | 70,038 | 109,866 |  |  |
| அலரிடா | 62,841 | 76,033 |  |  |
| அலய்தாபி | 52,515 | 61,043 |  |  |
| அல்ஹார்த் | 47,073 | 23,496 |  |  |
| அல்ரைத் | 13,406 | 19,022 |  |  |
| பைஷ் | 58,269 | 77,406 |  |  |
| டமட் | 62,366 | 71,256 |  |  |
| ஃபரசன் | 13,962 | 18,015 |  |  |
| ஜிசான் | 255,340 | 163703 |  |  |
| சபியா | 198,086 | 227,519 |  |  |
| சம்தா | 128,447 | 201,959 |  |  |
| ***மாகாண மொத்த மக்கள் தொகை*** | 1,187,587 | 1,374,845 | 1,567,547 | } |
# யாதான் மாகாணம்

## இனவியல்

அரபு மொழி 90% க்கும் மேற்பட்ட மக்களால் பேசப்படுகிறது. ஜிசானின் பகுதிகள் யேமனின் ஒரு பகுதி என்று பல யேமன்கள் கூறுகின்றனர். இது சவுதி-யேமன் போரின் போது (1934) சவுதி அரேபியாவால் ஆக்கிரமிக்கப்பட்டது, மேலும் இமாம் யஹ்யா, தெய்ஃப் ஒப்பந்தத்தில் இப்பகுதி மீதான ஏமனின் கோரிக்கையை நிறுத்தி வைக்கபட்டுள்ளது. 2000 ஆம் ஆண்டின் சவுதி-யேமன் எல்லை ஒப்பந்தத்தில் இந்த பிரச்சினை முறையாகவும் இறுதியாகவும் தீர்க்கப்படும் வரை பல யேமன்கள் ஜிசானை தொடர்ந்து உரிமை கோரிவந்தனர்.
# யாதான் மாகாணம்

## சுற்றுச்சூழல் திட்டங்கள்

2019 ஆம் ஆண்டில், இப்பகுதியில் நீர் மற்றும் சுற்றுச்சூழல் திட்டங்களை செயல்படுத்த சவுதி அரசு 213 மில்லியன் டாலர்களை ஒதுக்கியது. இத்தகைய திட்டங்களில், கழிவுநீர் சுத்திகரிப்பு பாதையை நிறுவுதல், கழிவுநீர் வலையமைப்பு, வீடுகளுக்கான கழிவுநீர் இணைப்புகள் மற்றும் எக்கி நிலையம் ஆகியவை அடங்கும்.
# தபூக்கு மாகாணம்

**தபுக்** (**Tabuk Province**, ** ) என்பது சவூதி அரேபியாவின் ஒரு பிராந்தியம் ஆகும். இது நாட்டின் வடமேற்குக் கடற்கரையில் அமைந்துள்ளது. இப்பிராந்தித்துக்கும் எகிப்துக்கும் குறுக்கே செங்கடல் உள்ளது. இந்த மாகாணத்தின் பரப்பளவு 146,072&nbsp;கி.மீ² ஆகும். மேலும் இதன் மக்கள் தொகை 910,030 (2017) என்று உள்ளது. இதன் தலைநகரம் தபுக் நகரமாகும். மாகாணத்தின் ஆளுநராக 1987 முதல் ஃபஹத் பின் சுல்தான் உள்ளார்.
# தபூக்கு மாகாணம்

## வரலாறு

தபுக் பிராந்தியத்தின் வரலாறு 5,000 ஆண்டுகளுக்கு முந்தையது. இப்பகுதி மிடியன் புவியியல் பகுதியுடன் அடையாளம் காணப்பட்டுள்ளது. 1916/18 அரபுக் கிளர்ச்சியின் போது தாக்குதல்களுக்கு மையமாக இருந்த ஹெஜாஸ் ரயில்வே இந்த பிராந்தியத்தில் பயணிக்கிறது.
# தபூக்கு மாகாணம்

## முக்கிய நகரங்கள்

- தபுக்
- டெய்மா
- துபா
- அல் வாஜ்
- ஹக்ல்
- உம்லுஜ்
- அல்-பேட் '
- நியோம் (திட்டமிடப்பட்டுள்ளது)
- அமலா (திட்டமிடப்பட்டுள்ளது)
# தபூக்கு மாகாணம்

## பொருளாதாரம்

தபுக் பகுதி (அஸ்ட்ரா) ஐரோப்பாவிற்கு பூக்களை ஏற்றுமதி செய்கிறது.
# தபூக்கு மாகாணம்

## ஆளுநர்களின் பட்டியல்

1926 முதல் இப்பகுதியின் ஆளுநர்கள் பின்வருமாறு:  
- முஹம்மது இப்னு அப்துல்ஸிஸ் அல்ஷால் 1926 முதல் 1930 வரை
- 1930 முதல் 1931 வரை அப்துல்லா பின் சாத்
- 1931 முதல் 1935 வரை அப்துல்லா பின் சாத் பின் அப்துல் மொஹ்சென் அல் சுதைரி
- சவுத் பின் ஹிஸ்லோல் பின் நாசர் அல் சவுத் 1936 முதல் 1937 வரை
- 1938 முதல் 1950 வரை முசேத் சவுத் பின் அப்துல்லா பின் அப்துல்ஸீஸ் அல் சவுத்
- சுலைமான் பின் முகமது பின் சுல்தான் அல் சுல்தான் 1950 முதல் 1950 வரை
- அப்துல் ரஹ்மான் பின் முகமது 1950 முதல் 1951 வரை
- காலித் பின் அகமது பின் முகமது அல் சுதைரி 1951 முதல் 1955 வரை
- முசாத் பின் அகமது பின் முகமது அல் சுதைரி 1955 முதல் 1972 வரை
- 1972 முதல் 1980 வரை சுலைமான் பின் துர்கி பின் சுலைமான் அல் சுதைரி
- 1980 முதல் 1986 வரை அப்துல் மஜீத் பின் அப்துல்ஸீஸ் அல் சவுத்
- மம்தூ பின் அப்துல்அஜிஸ் அல் சவுத் 1986 முதல் 1987 வரை
- ஃபஹத் பின் சுல்தான் அல் சவுத், 1987 - தற்போது வரை
# சம்ஷேர் பகதூர் (கிருஷ்ணா ராவ்)

**கிருஷ்ணா ராவ் (**Krishna Rao) என்றும் அழைக்கப்படும் முதலாம் சம்ஷேர் பகதூர் (Shamsher Bahadur I ) (28 சனவரி 1734 - 14 சனவரி 1761), வட இந்தியாவில் பண்டா மாநிலத்தின் மராட்டிய ஆட்சியாளராக இருந்தார். இவர் முதலாம் பாஜிராவ் மற்றும் மஸ்தானியின் மகனாவார்.
# சம்ஷேர் பகதூர் (கிருஷ்ணா ராவ்)

## ஆரம்ப கால வாழ்க்கை

பகதூர் மராட்டிய பேஷ்வா முதலாம் பாஜிராவுக்கும் அவரது இரண்டாவது மனைவி மஸ்தானிக்கும் மகனாகப் பிறந்தார். இவரின் தாய் பாரசீக முஸ்லிமாவார். இவர் பிறந்ததும் இவருக்கு கிருஷ்ண ராவ் என பெயரிட்டனர். பாஜிராவ், தனது மகனை ஒரு இந்து பிராமணராக ஏற்றுக்கொள்ள வேண்டும் என்று விரும்பினார். ஆனால் இவரது தாயின் முஸ்லிம் பாரம்பரியம் காரணமாக, இவரது அந்தணர்கள் உபநயன விழாவை நடத்த மறுத்துவிட்டனர். இறுதியில் கிருஷ்ணா ராவிற்கு 'சம்ஷேர் பகதூர்' என பெயரிடப்பட்டதுடன் முஸ்லீம் இனத்தவனாக வளர்க்கப்பட்டான். மராட்டிய பிரபுக்களும் தலைவர்களும் மஸ்தானியை பேஷ்வாவின் முறையான மனைவியாக அங்கீகரிக்கவில்லை என்றாலும், இவரது கல்வி மற்றும் இராணுவப் பயிற்சி பேஷ்வா குடும்பத்தின் மற்ற மகன்களுக்கு ஏற்ப இருந்தது. 1740 இல் பாஜிராவ் மற்றும் மஸ்தானி இருவரும் இறந்த பிறகு, பாஜிராவின் முதல் மனைவியான காஷிபாய் இவரை 6 வயது முதல் தனது மகனில் ஒருவனாகவே வளர்த்து வந்தார். இவர் 1749 ஆம் ஆண்டு சனவரி 14 ஆம் தேதி லால் குன்வர் என்பவரை மணந்தார். 1753 இல் தனது மனைவி இறந்த உடனேயே, 1753 அக்டோபர் 18 அன்று மெக்ரன்பாய் என்பவரை மணந்தார்.
# சம்ஷேர் பகதூர் (கிருஷ்ணா ராவ்)

## இராணுவ வாழ்க்கையும் ஆட்சியும்

இன்றைய வட இந்திய மாநிலமான உத்தரப் பிரதேசத்தில் பாஜிராவின் ஆட்சிக்கு உட்பட்ட பண்டா மற்றும் கல்பியின் ஒருபகுதி சம்ஷேர் பகதூருக்கு வழங்கப்பட்டது. இவர் இரகுநாதராவ், மல்கர் ராவ் ஓல்கர், தத்தாஜி ஷிண்டே, ஜான்கோஜி ஷிண்டே மற்றும் பிற சர்தார்களுடன் துராணிப் பேரரசிற்கு எதிராக 1757-1758 இல் பஞ்சாபிற்குச் சென்று 1758 இல் அட்டோக், பெசாவர், முல்தான் ஆகிய பகுதிகளை வென்றார். இவர் வட இந்தியாவின் மராட்டிய வெற்றியின் ஒரு பகுதியாக இருந்தார். 1761 ஆம் ஆண்டில், அகமத் ஷா அப்தாலியின் ஆப்கானிய படைகளுக்கும் ,மராட்டியர்களுக்கும் இடையிலான மூன்றாம் பானிபட் போரில் பேஷ்வா குடும்பத்தைச் சேர்ந்த இவரது உறவினர்களுடன் இவரும் இவரது இராணுவத்தினரும் சண்டையிட்டனர். அந்த போரில் இவர் காயமடைந்து சில நாட்களுக்குப் பிறகு தீக்கில் இறந்தார்.
# சம்ஷேர் பகதூர் (கிருஷ்ணா ராவ்)

## சந்ததியினர்

இவரது மரணத்திற்குப் பின்னர், இவரது மகன் அலி பகதூர் (கிருஷ்ணா சின்கா) (1758-1802), வட இந்தியாவில் பண்டா (இன்றைய உத்தரப்பிரதேசம் ) பகுதியின்ன் நவாப் ஆனார். இது மராட்டியப் பேரரசின் கீழ் அடிணிந்த ஒரு பகுதியாகவே இருந்தது. சக்திவாய்ந்த மராத்தா பிரபுக்களின் அனுசரணையில், அலி பகதூர் புண்தேல்கண்டின் பெரும்பகுதிகளில் தனது அதிகாரத்தை நிலைநாட்டி பண்டாவின் நவாப் ஆனார். மேலும் தனது நம்பகமான உதவியாளர் இராம்சிங் பட்டை கலிஞ்சரின் காவல்துறை தலைவராக நியமித்தார். இவரது மகனும் வாரிசுமான இரண்டாம் சம்ஷேர் பகதூர் 1803 ஆம் ஆண்டு நடந்த ஆங்கிலேய-மராத்தியப் போரில் ஆங்கிலேயர்களுடன் சண்டையிட்டார். இவரது சந்ததியினர் அலி பகதூர் 1857 ஆம் ஆண்டு சிப்பாய் கிளர்ச்சியில் இராணி லட்சுமிபாயுடன் இணைந்து போராடினார். தோல்விக்குப் பிறகு, பண்டா மாநிலம் ஒழிக்கப்பட்டது. . சம்ஷேர் பகதூரின் இன்றைய சந்ததியினர் மத்திய இந்தியாவில் ஒரு எளிய நடுத்தர வர்க்க வாழ்க்கையை நடத்துகிறார்கள்.
# வங்க ஆய்வுகள்

**வங்க ஆய்வுகள்** ( ; *பங்காபித்யா* ) என்பது வங்காள மக்கள், கலாச்சாரம், மொழி, இலக்கியம் மற்றும் வரலாறு ஆகியவற்றின் ஆய்வுக்கு அர்ப்பணிக்கப்பட்ட ஒரு பல்துறை கல்வித் துறையாகும். இத்துறையானது நிலப்பகுதிகள் குறித்த ஆய்வுகள் மற்றும் கலாச்சார ஆய்வுகள் என தகுதிபெறும் ஆய்வுகளின் மீது கவனம் செலுத்துகிறது. ஒரு சுதேச விசுவாச முறையைப் பின்பற்றி தங்களை வங்காளிகள் என்று குறிப்பிடும் இந்திய வங்காளர்களிடம்தான் உள்ளது. இது தெற்காசிய ஆய்வுகள் அல்லது இந்தியவியல் ஆய்வுக்குழுவிற்குள்ளனா துணைக்குழு ஆகும்.  
வங்காள மக்களின் வரலாறு மற்றும் கலாச்சாரம் குறித்த ஆய்வு வங்காளத்தினராலும், முஹம்மது-பிருனி போன்ற இடைக்காலத்தில் வங்காளத்திற்கு பயணம் மேற்கொண்டவர்களாலும் மேற்கொள்ளப்பட்டுள்ளது. பங்கிம் சந்திர சட்டர்ஜியின் பணி முகலாய காலத்திற்குப் பிறகு வங்காள ஆய்வுகளின் முன்னோடியாக இருக்க வேண்டும் என ஆய்வாளர்களால் கருத்தில் கொள்ளப்படுகிறது. அதே சமயம் ஈஸ்வர் சந்திர குப்தா வங்காளத்தின் மாறுபட்ட வாய்வழிக் கவிதை மரபுகளை விமர்சன ரீதியாக சிறுகுறிப்பு செய்ததன் மூலமாக வங்காள கவிஞர்கள் தொடர்பான ஆய்வுக்கு முன்னோடியாக இருந்துள்ளார். இருபதாம் நூற்றாண்டின் வங்காள வரலாற்றாசிரியர்களான ரமேஷ் சந்திர மஜும்தார் மற்றும் நிஹரஞ்சன் ரே ஆகியோர் வங்காள மக்களின் வரலாறு மற்றும் கலாச்சாரத்தை ஆய்வு செய்வதில் முக்கியத்துவம் வாய்ந்தவர்கள்.
# வங்க ஆய்வுகள்

## வங்காள ஆய்வுகளின் சர்வதேச காங்கிரஸ்

- 2010: 1 வது சர்வதேச காங்கிரஸ்; டெல்லி பல்கலைக்கழகம், இந்தியா
- 2011: 2 வது சர்வதேச காங்கிரஸ்; டாக்கா பல்கலைக்கழகம், பங்களாதேஷ்
- 2013: 3 வது சர்வதேச காங்கிரஸ்; கல்கத்தா பல்கலைக்கழகம், இந்தியா
- 2015: 4 வது சர்வதேச காங்கிரஸ்; டோக்கியோ வெளிநாட்டு ஆய்வுகள் பல்கலைக்கழகம், ஜப்பான்
- 2018: 5 வது சர்வதேச காங்கிரஸ்; ஜஹாங்கிர்நகர் பல்கலைக்கழகம், பங்களாதேஷ்
# அட்டோக்

**அட்டோக்** (Attock), (முன்பு **காம்ப்பெல்பூர்** என அழைக்கப்பட்டது) என்பது பாக்கித்தானின் பஞ்சாப் மாகாணத்தின் வடக்கே அமைந்துள்ள ஒரு நகரமாகும். இது நாட்டின் தலைநகர் இஸ்லாமாபாத்திலிருந்து மிக அருகில் அமைந்துள்ளது. இது அட்டோக் மாவட்டத்தின் தலைமையகமும் மற்றும் மக்கள்தொகை அடிப்படையில் பாக்கித்தானின் 61 வது பெரிய நகரமுமாகும் . இந்த நகரம் 1908 ஆம் ஆண்டில் பழைய நகரமான அட்டோக் குர்துக்கு தென்கிழக்கில் நிறுவப்பட்டது. இது முகலாய பேரரசர் அக்பரால் 16 ஆம் நூற்றாண்டில் அட்டோக் கோட்டையுடன் நிறுவப்பட்டது. மேலும் ஆரம்பத்தில் ஆங்கியே இராணுவ அதிகாரி *சர் கொலின் காம்ப்பெல்*லின் நினைவாக பெயரிடப்பட்டது.
# அட்டோக்

## சொற்பிறப்பியல்

1908 ஆம் ஆண்டில் சர் கொலின் காம்ப்பெல்லின் நினைவாக இந்த நகரத்திற்கு ஆரம்பத்தில் காம்ப்பெல்போர் என்று பெயரிடப்பட்டது. மேலும் காம்ப்பெல்பூர் என்றும் உச்சரிக்கப்பட்டது. இந்த பெயர் 1978 ஆம் ஆண்டில் அட்டோக் என மாற்றப்பட்டது. அதாவது "மலையின் கால்"எனப்பொருளாகும்..
# அட்டோக்

## நிலவியல்

சிந்து நதியின் துணை நதியான ஹாரோ ஆற்றின் அருகே அட்டாக் அமைந்துள்ளது, இராவல்பிண்டியிலிருந்து 80 கி.மீ. (50 மைல்), பெசாவரிலிருந்து 100 கி.மீ. (62 மைல்), பாக்கித்தானின் கம்ராவிலிருந்து 10 கி.மீ. (6 மைல்) தொலைவிலும் அமைந்துள்ளது.
# அட்டோக்

## வரலாறு

### பின்னணி

அட்டோக் வரலாற்று முக்கியத்துவம் வாய்ந்த பிராந்தியத்தில் அமைந்துள்ளது. காந்தார தேசம் என்பது சுவாட் பள்ளத்தாக்கு மற்றும் பாக்கித்தானின் போத்தோஹர் பீடபூமி பகுதிகள் மற்றும் வடகிழக்கு ஆப்கானித்தானின் ஜலாலாபாத் மாவட்டம் வரை பரவியிருந்த ஒரு பழங்கால இராச்சியமாகும். சிந்து ஆற்றின் நடுவில் அமைந்திருந்த இப்பகுதியில் தக்சசீலம் மற்றும் பெசாவர் ஆகியவை அதன் முக்கிய நகரங்களாக இருந்தன. இந்த இடம் அரசியல் மற்றும் வணிக முக்கியத்துவம் வாய்ந்தது, ஏனெனில் சிந்து இங்கே கைபர் கண்வாய் வழியாக ஆப்கானித்தானுக்கு இராணுவ மற்றும் வர்த்தக பாதையை வழங்குகிறது. பேரரசர் அலெக்சாண்டர், தைமூர் மற்றும் நாதிர் ஷாவின் ஆகியோரின் படைகள் இந்தியத் துணைக்கண்டத்தின் மீதான படையெடுப்புகளின்போது இந்த இடத்தை கடந்து சென்றது.  
இது பேரரசர் அக்பரின் மந்திரி கவாஜா சம்சுதீன் கவாபியின் மேற்பார்வையில் 1583 இல் அட்டோக் கோட்டை கட்டி முடிக்கப்பட்டது. கர்னால் போரில் முகலாயர்களை தோற்கடித்தபோது நாதிர் ஷா இதன் வழியாக சென்றார். இதன் மூலம் வட இந்தியாவில் முகலாய சக்தியை முடிவுக்கு கொண்டுவந்தார். 1758 ஏப்ரல் 28 அன்று துராணிப் பேரரசுக்கும், மராத்தா பேரரசிற்கும் இடையில் அட்டோக் குர்தில் போர் நடந்தது. பேஷ்வா இரகுநாதராவ் மற்றும் துகோசி ராவ் ஓல்கர் ஆகியோரின் கீழ் மராட்டியர்கள் போரில் வெற்றி பெற்று அட்டோக்கைக் கைப்பற்றினர். ஆனால் இந்த வெற்றி குறுகிய காலமே இருந்தது. ஏனெனில் அகமது ஷா துரானி அட்டோக்கை மீண்டும் கைப்பற்றி, பானிபட்டில் தங்கள் படைகளை அழித்த மராட்டிய முன்னேற்றத்தை தடுத்தார். துரானிப் பேரரசின் வீழ்ச்சிக்குப் பிறகு, சீக்கியர்கள் இதனை ஆக்கிரமித்தனர். ரஞ்சித் சிங்கின் (1780-1839) கீழ் சீக்கிய இராச்சியம் (1799-1849) 1813 ஆம் ஆண்டில் துரானி நவாபிடமிருந்து அட்டோக் கோட்டையை கைப்பற்றியது.  
1849 ஆம் ஆண்டில், காம்ப்பெல்பூர் மாவட்டத்தை உருவாக்கிய பிரித்தானிய கிழக்கிந்திய நிறுவனத்தால் அட்டோக் குர்து (பழைய அட்டோக்) கைப்பற்றப்பட்டது. 1857 இல் ஏற்பட்ட இந்திய கிளர்ச்சியைத் தொடர்ந்து, பிராந்தியத்தின் முக்கியத்துவம் பிரித்தானியர்களால் பாராட்டப்பட்டது. அவர்கள் 1857–58 இல் காம்ப்பெல்பூர் இராணுவப் பிரிவை இங்கு நிறுவினார். காம்ப்பெல்பூர் மாவட்டம் 1904 ஆம் ஆண்டில் நிறுவப்பட்டது.
# அட்டோக்

## வரலாறு

### நவீன காலம்

1947 ல் பாக்கித்தான் சுதந்திரம் அடைந்த பின்னர், இந்துக்களும்சீக்கிய சிறுபான்மையினரும் இந்தியாவுக்கு குடிபெயர்ந்தனர். அதே நேரத்தில் இந்தியாவில் இருந்து முஸ்லிம் அகதிகள் அட்டோக்கில் குடியேறினர். பாக்கித்தான் அரசு 1978 ஆம் ஆண்டில் காம்ப்பெல்பூரை அட்டோக் என்று பெயர் மாற்றியது. பாக்கித்தானிய இராணுவ வீரர்கள் மத்தியில் இந்த நகரமும் இதனை சுற்றியுள்ள பகுதிகளும் மிகவும் முக்கியத்துவம் வாய்ந்த பகுதிகளாக அறியப்படுகிறது .
# ஹங்கமா 2

பிரியதர்சன் இயக்கிய ரத்தன் ஜெயின், கணேஷ் ஜெயின், சேதன் ஜெயின் மற்றும் அர்மான் வென்ச்சர்ஸ் இணைந்து தயாரிக்கும் ***ஹங்கமா 2*** வரவிருக்கும் இந்திய இந்தி மொழி நகைச்சுவைத் திரைப்படம் ஆகும். 2003 ஆம் ஆண்டு *ஹங்கமா* திரைப்படத்தின் ஆன்மீக வாரிசு, இந்த படத்தில் பரேஷ் ராவல், ஷில்பா ஷெட்டி, மீசான் ஜாஃப்ரி மற்றும் பிரணிதா சுபாஷ் ஆகியோர் நடித்துள்ளனர் . இயக்குநர் பிரியதர்ஷன் ஏழு ஆண்டுகளுக்குப் பிறகு பாலிவுட் படங்களுக்கு மீண்டும் வருவதை *ஹங்கமா 2* குறிக்கிறது. முதன்மை புகைப்படம் 2020 ஜனவரி 8 அன்று மும்பையில் தொடங்கியது .  
இந்த படம் ஆரம்பத்தில் இந்தியாவில் ஆகஸ்ட் 14, 2020 அன்று திரையரங்கில் வெளியிட திட்டமிடப்பட்டது. இருப்பினும், இந்தியாவில் கொரோனா வைரசுத் தொற்றுநோய் காரணமாக இத்திரைப்படத்தின் படப்பிடிப்பு நிறுத்தப்பட்டது. 2020 செப்டம்பர் நடுப்பகுதியில் படப்பிடிப்பு மீண்டும் தொடங்க திட்டமிடப்பட்டுள்ளது என்று பிரியதர்சன் சுட்டிக்காட்டியுள்ளார்.
# ஹங்கமா 2

## நடிகர்கள்

- ராதேஷ்யம் திவாரியாக பரேஷ் ராவல்
- ஷில்பா ஷெட்டி
- மீசான் ஜாஃபெரி
- பிரனிதா சுபாஷ்
- ராஜாவாக ராஜ்பால் யாதவ்
- டிக்கு தல்சானியா
- அசுதோஷ் ராணா
- மனோஜ் ஜோஷி
- ஜானி லீவர்
- ராமன் திரிகா
# ஹங்கமா 2

## தயாரிப்பு

ரங்கிரெஸ் (2013) முதல் ஆறு வருட இடைவெளிக்குப் பிறகு பிரியதர்ஷன் பாலிவுட்டுக்கு திரும்பியதை இத்திரைப்படம் குறிக்கிறது. இது ஹங்கமாவின் (2003) தொடர்ச்சியான ஒன்று இல்லை. புதிய நகைச்சுவைத் திரைப்படமான ஹங்கமா 2 என தலைப்பு வைக்க முடிவு செய்ததாகவும், இத்திரைப்படமும் ஹங்கமாவினைப் போல மஸ்தி, குறும்பு போன்றவற்றில் ஹங்கமாவின் இயல்பினை மாறாமல் கொண்டுள்ளது எனவும் பிரியதர்சன் கூறினார். இது அப்னேவுக்குப் பிறகு 13 ஆண்டுகளில் முதல் முறையாக ஷில்பா ஷெட்டி மீண்டும் வருவதையும் குறிக்கிறது
# வழக்குத் தகவல் அமைப்பு

**வழக்குத் தகவல் அமைப்பு** (Case Information System - CIS) (சி. ஐ. எஸ்) என்பது இந்திய நீதிமன்றங்களுக்காக பிரத்தியேகமாக தயாரிக்கப்பட்ட ஒரு மென்பொருள் ஆகும், நீதிமன்றங்களில் வழக்குகள் தாக்கல் செய்வதற்காக இந்திய உச்சநீதிமன்றம் அதன் ஈ-கமிட்டியின் வழிகாட்டுதலின் பேரில் புனே<nowiki/>வில் உள்ள தேசிய தகவல் மையம் மூலமாக வழக்குத் தகவல் அமைப்பு CIS (சி. ஐ. எஸ்) உருவாக்கப்பட்டுள்ளது.  
வழக்குத் தகவல் அமைப்பு CIS (சி. ஐ. எஸ்) மென்பொருளைப் பயன்படுத்துவதன் மூலம், இந்தியா<nowiki/>வில் உள்ள அனைத்து நீதிமன்றங்களிலும் வழக்குகள் தாக்கல் செய்தல், வழக்குகளை ஆய்வு செய்தல், வழக்குகளை பதிவு செய்தல், வழக்குகளை ஒதுக்கீடு செய்தல், வழக்கு விசாரணை தேதி பட்டியல் உருவாக்குதல் மற்றும் அனைத்து வழக்குகளின் உத்தரவுகள் அல்லது தீர்ப்புகளை இணைய போர்டலில் தரவு ஏற்றுதல் போன்ற அடிப்படை சேவைகளை வழங்க முடிகிறது.  
வழக்குத் தகவல் அமைப்பு CIS (சி.ஐ.எஸ்) ஸிற்கான தொழில்நுட்ப மற்றும் மேம்பாட்டு ஆதரவு தேசிய தகவல் மையத்தால் வழங்கப்படுகிறது.
# வழக்குத் தகவல் அமைப்பு

## அடிப்படை

வழக்குத் தகவல் அமைப்பானதுCIS (சி.ஐ. எஸ்) ஈ-கமிடி, உச்ச நீதிமன்றத்தின் செயல் திட்டத்தின் அடிப்படையில் உருவாக்கப்பட்டது.
# வழக்குத் தகவல் அமைப்பு

## அமெரிக நீதிமன்றங்களில் வழக்கு தகவல்

அமெரிக்க நீதிமன்றங்களின் வழக்குத் தகவல்கள் தனி மென்பொருள் மூலமாக பெறப்படுகிறது. இத்ற்காக Public Access to Court Electronic Records ( PACER ) என்கிற வழக்குத் தகவல் அமைப்பு உருவாகப்பட்டுள்ளது. இந்த மென்பொருள் மூலமாக மின்னணு வழக்கு ஆவணங்கள், காகித வழக்கு ஆவணங்கள், தொலைபேசி வாயிலாக வழக்கு ஆவணங்களை அணுகுதல், நீதிமன்ற கருத்துக்கள், சரித்திர வழக்கு ஆவணங்கள், கட்டணம், ஏனைய வழக்கு ஆவணங்கள் பற்றி அறிய முடியும்.
# வழக்குத் தகவல் அமைப்பு

## முதல் கட்டம்

முதலாம் கட்டத்தில், மாவட்ட மற்றும் தாலுகா நீதிமன்றங்களின் நீதிமன்ற வளாகங்கள், கம்ப்யூட்டர் சர்வர் அறைகள் மற்றும் நீதித்துறை சேவை மையங்களில் வன்பொருள், லேன் போன்றவற்றை நிறுவுதல் மற்றும் வழக்கு தகவல் மென்பொருள் (சிஐஎஸ்) நிருவுதல் மூலமாக ஏற்கனவே கணினிமயமாக்கப்பட்டுள்ளன, .  
இதன் விளைவாக, இந்த நீதிமன்றங்கள் இப்போது வழக்குரைஞர்கள் மற்றும் வழக்கறிஞர்களுக்கு அடிப்படை வழக்கு தொடர்பான சேவைகளை வழங்குகின்றன.  
இ-கோர்ட்டுகள் தேசிய போர்டல் ஆகஸ்ட் 7, 2013 அன்று தொடங்கப்பட்டது. இது ஒவ்வொரு வாரமும் அதிவேகமாக வளர்ந்து வருகிறது. இது தேசிய நீதித்துறை டேட்டா கிரிட்டின் ஒரு பகுதியாகும். இது, ஈ-நீதிமன்றங்கள் தேசிய போர்டல், நீதித்துறை அதிகாரிகள், ஊழியர்களுக்கான பயிற்சிப் பொருட்கள், மாவட்ட நீதிமன்ற வலைத்தளங்களுக்கான இணைப்புகள் மற்றும் பயன்படுத்தக்கூடிய புள்ளிவிவர அறிக்கைகள் ஆகியவற்றை வழங்குகிறது. நீதித்துறை சீர்திருத்தங்களைக் கொண்டுவருவதில் இந்த போர்டல் முக்கியப் பங்கு வகிக்கிறது. ஏராளமான மாவட்ட நீதிமன்றங்கள் வழக்குரைஞர்களின் வசதிக்காக தங்கள் வலைத்தளங்களைத் தொடங்கின.
# வழக்குத் தகவல் அமைப்பு

## பயிற்சி

நாட்டிலுள்ள அனைத்து நீதித்துறை அதிகாரிகளுக்கும் 218 நீதித்துறை அதிகாரிகள் மூலம் கணினிகளைப் பயன்படுத்துவதில் பயிற்சி அளிக்கப்பட்டுள்ளது, அவர்கள் தொடர்ச்சியான பயிற்சி திட்டங்களுக்காக முதன்மை பயிற்சியாளர்களாக பயிற்சி பெற்றனர். 219 சிஐஎஸ் மாஸ்டர் பயிற்சியாளர்கள் (மாவட்ட அமைப்பு நிர்வாகிகள்) வழக்கு ஊழியர்களிடையே கேஸ் இன்ஃபர்மேஷன் மென்பொருளைப் பயன்படுத்துவதில் பயிற்சி பெற்றுள்ளனர். இந்த சிஐஎஸ் மாஸ்டர் பயிற்சியாளர்கள் 4000 க்கும் மேற்பட்ட கணினி நிர்வாகிகளுக்கு கணினிகள் மற்றும் சிஐஎஸ் திறம்பட பயன்பாட்டில் பயிற்சி அளித்துள்ளனர்.  
அனைத்து உயர்நீதிமன்றங்களும் நீதித்துறை அதிகாரிகளுக்கு தனிப்பட்ட அடையாள எண்களை வழங்கும் பணியில் ஈடுபட்டுள்ளன. பல உயர்நீதிமன்றங்கள் ஏற்கனவே இந்த பயிற்சியை முடித்துவிட்டன. அனைத்து உயர் நீதிமன்றங்களும் செயல்முறை மறு பொறியியல் பயிற்சியை மேற்கொண்டுள்ளன, இதன்மூலம் செயல்முறைகள், நடைமுறைகள், அமைப்புகள் மற்றும் நீதிமன்ற விதிகள் குறித்து புதிய தோற்றத்தை அளிக்கிறது. நிலுவையில் உள்ள வழக்குகளின் தரவு நுழைவு நடந்து வருகிறது, மேலும் இது நிறைவடைந்த நிலையில் உள்ளது.
# வழக்குத் தகவல் அமைப்பு

## இரண்டாம் கட்டம்

எதிர்காலத்தில். இதேபோல், நீதித்துறை அதிகாரிகளின் எண்ணிக்கையும் அதிகரித்துள்ளது. அவர்களும் வழக்குரைஞர்களுக்கும் தகவல் கிடைப்பதற்கு பரந்த பகுதி நெட்வொர்க் வழங்கப்பட வேண்டும்.  
வழக்கு பதிவுகளை ஸ்கேன் செய்தல் அல்லது டிஜிட்டல் மயமாக்குதல், நீதித்துறை மற்றும் நிர்வாக ஆட்டோமேஷன் உள்ளிட்ட ஏராளமான நடவடிக்கைகள் திட்டத்தின் அடுத்த கட்டத்தில் மேற்கொள்ள திட்டமிடப்பட்டுள்ளது. கிளவுட் கம்ப்யூட்டிங் மாதிரி திட்டத்தின் அடுத்த கட்டத்தில் செயல்படுத்த திட்டமிடப்பட்டுள்ளது.
# வழக்குத் தகவல் அமைப்பு

## கட்டமைப்பு

ஜனநாயகத்தின் மற்ற அனைத்து உறுப்புகளையும் போலவே, நீதித்துறையும் தகவல் மற்றும் தொடர்பு தொழில்நுட்பம் (ஐ.சி.டி) கருவிகள் மற்றும் வழிமுறைகளை செயல்படுத்துவதன் மூலம் தன்னை மாற்றிக் கொள்ள ஆர்வத்துடன் முயல்கிறது. இதன் ஒரு பகுதியாக, ஈகோர்ட்ஸ் திட்டம் என்பது ஒரு ஒருங்கிணைந்த மிஷன் பயன்முறை திட்டமாகும்ன். இது இந்திய நீதித்துறையில் 2007 ஆம் ஆண்டு முதல் செயல்படுத்தப்பட்டு வருகிறது.  
இந்திய நீதித்துறையில் தகவல் மற்றும் தொடர்பு தொழில்நுட்பத்தை செயல்படுத்துவதற்கான "தேசிய கொள்கை மற்றும் செயல் திட்டம்" ஒன்றை ஈ-கமிட்டி தயாரித்தது. 2005 ஆம் ஆண்டில் இந்திய உச்சநீதிமன்ற தலைமை நீதிபதி திட்டத்த்ற்க்கு ஒப்புதல் அளித்துள்ளார்.  
திட்டத்தை செயல்படுத்த மூன்று கட்டங்களை அறிக்கை பரிந்துரைத்துள்ளது. இந்த கட்டங்களில் பரிந்துரைக்கப்பட்டுள்ள செயல்பாடுகள் திட்டத்தின் தொடர்ச்சியான கட்டத்தில் செயல்படுத்தப்பட்டு வருகின்ற அதே வேளையில், நீதிமன்றங்களின் ஐ.சி.டி செயலாக்கத்தின் முழுமையான நிலையை அடைவதற்கு மேற்கொள்ளப்பட வேண்டிய பல நடவடிக்கைகள் உள்ளன.பு
# வழக்குத் தகவல் அமைப்பு

## பலன்கள்

இந்தத் திட்டத்தில் வழங்கப்பட்ட CIS (Case Information System) மென்பொருளைப் பயன்படுத்துவதன் மூலம் நீதிமன்றங்கள் வழக்குகள் தாக்கல் செய்தல், வழக்குகளை ஆய்வு செய்தல், வழக்குகளை பதிவு செய்தல், வழக்குகளை ஒதுக்கீடு செய்தல், விசாரணை தேதி பட்டியல் உருவாக்கம் மற்றும் அனைத்து வழக்குகளின் உத்தரவுகள் அல்லது தீர்ப்புகளை இணைய போர்டலில் தரவு ஏற்றுதல் போன்ற அடிப்படை சேவைகளை வழங்க முடிகிறது.  
ஆகஸ்ட் 7, 2013 அன்று, இந்தியாவின் தலைமை நீதிபதி, ஈ-கோர்ட்ஸ் திட்டத்தின் தேசிய போர்ட்டலை தொடங்கினார். இந்த போர்டல் நேஷனல் ஜுடிஷியல் டேட்டா கிரிட்டைக் காண்பிக்கும் அத்துடன் பொதுத் தகவல்களை பொதுமக்களுக்கு வழங்குகிறது. ஈ-கோர்ட் போர்டலின் தினசரி வருகைகளின் எண்ணிக்கை தேசிய போர்ட்டல் [www.etaal.gov.in] இன் படி ஒரு நாளைக்கு 10 லட்சத்தை எட்டியுள்ளது என அறிக்கை கூறுகிறது. தற்போது நிலுவையில் உள்ள 2.5 கோடிக்கும் அதிகமான வழக்குகளின் தரவு NJDG இல் கிடைக்கிறது.  
உபுண்டு-லினக்ஸ் இயக்க முறைமை (அவர்களின் மடிக்கணினிகளுக்கு) பயன்படுத்துவதில் நீதித்துறை அதிகாரிகளுக்கு பயிற்சி அளிக்கப்பட்டுள்ளது. நாடு முழுவதிலுமிருந்து 218 நீதித்துறை அதிகாரிகளை நாடு முழுவதும் வெவ்வேறு இடங்களில் மாஸ்டர் பயிற்சியாளர்களாகப் பயிற்றுவிப்பதன் மூலம் இது அடையப்பட்டுள்ளது.  
இதேபோல், 4000 க்கும் மேற்பட்ட நீதிமன்ற ஊழியர்கள் வழக்கு தகவல் அமைப்பு மென்பொருளில் கணினி நிர்வாகிகளாக பயிற்சி பெற்றுள்ளனர். மகாராஷ்டிரா நீதித்துறை அகாடமி மற்றும் சண்டிகர் ஜுடிஷியல் அகாடமியில் சிஐஎஸ் மாஸ்டர் பயிற்சியாளர்களாக (மாவட்ட அமைப்பு நிர்வாகிகள்) 219 நீதிமன்ற ஊழியர்களுக்கு இது பயிற்சி அளிக்கப்பட்டுள்ளது.  
ஒவ்வொரு நீதித்துறை அதிகாரிக்கும் ஒரு தனித்துவமான அடையாள எண் (யுஐடி) வழங்குமாறு ஒவ்வொரு உயர்நீதிமன்றத்தையும் கோருவதன் மூலம் ஒரு பயிற்சி தொடங்கப்பட்டுள்ளது. இந்த தகவல் மின் நீதிமன்றங்கள் போர்ட்டலில் பதிவேற்றப்படும். இது அனைத்து நீதித்துறை அதிகாரிகளின் துல்லியமான பதிவைப் பராமரிக்க உயர் நீதிமன்றங்களுக்கு உதவும். நாடு முழுவதும் உள்ள அனைத்து மாவட்ட மற்றும் தாலுகா நீதிமன்றங்களிலும் பயன்படுத்த என்.ஐ.சி புனேவின் உதவியுடன் ஒரு ஒருங்கிணைந்த தேசிய கோர் சிஐஎஸ் மென்பொருள் உருவாக்கப்பட்டுள்ளது. இது அனைத்து மாநிலங்களிலும் செயல்படுத்தப்பட்டுள்ளது. தரவு உள்ளீடு முடிந்ததும், ஒவ்வொரு வழக்குரைஞரும் அவரது / அவள் வழக்கைப் பற்றிய தகவல்களை மின்-நீதிமன்றங்கள் தேசிய போர்டலிருந்து அணுகலாம்.
# தேசிய திறன் மேம்பாட்டு முகமை

**தேசிய திறன் மேம்பாட்டு முகமை** (National Skill Development Agency) இந்தியாவில் இளைஞர்களின் வேலைவாய்ப்பை அதிகரிக்க முயற்சிக்கும் ஒரு அமைப்பாகும். இது முழு தன்னாட்சி அமைப்பு. இது இந்திய மத்திய அமைச்சரவையின் ஒப்புதலின் பேரில் அமைக்கப்பட்டது. மே 9, 2013 அன்று, மத்திய அமைச்சரவை இந்த அமைப்பை உருவாக்க ஒப்புதல் அளித்தது.  
இந்திய மத்திய அமைச்சரவை ஜனவரி 31, 2013 அன்று ஒரு கூட்டத்தை நடத்தியது. இதில் தேசிய திறன் மேம்பாட்டு முகமையை உருவாக்கும் திட்டத்திற்கு முதலில் ஒப்புதல் அளிக்கப்பட்டது, பரிந்துரைக்கப்பட்ட திட்டத்தை அமைச்சர்கள் குழு பரிசீலித்த பின்னர். ஐக்கிய முற்போக்குக் கூட்டணி ( **யுபிஏ** ) அரசாங்கம் இந்த முன்மொழிவுக்கு ஒப்புதல் அளித்தது.
# தேசிய திறன் மேம்பாட்டு முகமை

## கொள்கை, கட்டமைப்பு, தரங்கள்

தேசிய திறன் மேம்பாடு மற்றும் தொழில் முனைவுத் திறன் கொள்கை 2015-ஆம் ஆண்டில் தொடங்கப்பட்டது.
இந்தியப் பிரதமர் நரேந்திர மோடி, 2015 ஆம் ஆண்டில் தேசிய திறன் மேம்பாட்டு இயக்கத்தை தொடங்கிவைத்தார்.
பயிற்சிக் கட்டணம், நடைமுறைகள், மதிப்பீடு, சான்றளிப்பு உள்ளிட்ட பொது நெறிகள் 2015 ஆம் ஆண்டில் தொடங்கப்பட்டது.
பொது நெறிகள், இதர அமைச்சகங்களின் திட்டங்களுடன் ஒருங்கிணைக்கப்பட்டது.
தேசிய திறன் தகுதி கட்டமைப்பு அமலாக்கத்தின் மூலம் நான்கு ஆண்டுகளில் சுமார் 2 ஆயிரம் தகுதிகள் உருவாக்கப்பட்டன.
# எலபானா அருவி

**எலபானா அருவி** (*Elabana Falls*) என்பது ஆஸ்திரேலியாவின் குயின்ஸ்லாந்து மாநிலத்தின் தென்கிழக்கு பிராந்தியத்தில் உள்ள லாமிங்டன் தேசிய பூங்காவிற்குள் அமைந்துள்ள ஒரு அடுக்கு அருவி ஆகும்.
# எலபானா அருவி

## அமைவிடம் மற்றும் அம்சங்கள்

இவ்வருவிக்கு கிறீன் மலைகளில் (ஒ'ரைலி) இருந்து நடைபாதை வழியே செல்ல முடியும்.
# இராமகிருசுணா இயக்கம், தில்லி

**இராமகிருசுணா இயக்கம், தில்லி** என்பது 1897 ஆம் ஆண்டில் சுவாமி விவேகானந்தரால் நிறுவப்பட்ட ஆன்மீக அமைப்பான இராமகிருசுண இயக்கத்தின் தில்லி கிளையாகும். தில்லி கிளை 4 மே 1927 இல் இராமகிருசுண ஆசிரம சாலையில் நிறுவப்பட்டது.
# இராமகிருசுணா இயக்கம், தில்லி

## வரலாறு

தில்லி இயக்கம் அதன் தோற்றத்தை ராமகிருஷ்ணா மடத்தில் 966, கார்ஸ்டின் பாஸ்டன் சாலையில் 1927 ஆம் ஆண்டில் ஒரு வாடகை வீட்டில் தொடங்கியது. பெலூர் மடத்தில் இருந்து தில்லிக்கு முதல் அடிக்கல் செங்கல் கொண்டு வரப்பட்ட பின்னர் 1934 ஆம் ஆண்டில் தற்போதைய வளாகத்தின் கட்டுமானப் பணிகள் தொடங்கப்பட்டன, மேலும் ஸ்ரீ ராமகிருஷ்ணரின் நேரடி சீடரும், ராமகிருஷ்ணா மடம் மற்றும் ராமகிருஷ்ணா இயக்கத்தின் இரண்டாவது தலைவருமான சுவாமி சிவானந்தா அவர்களால் புனிதப்படுத்தப்பட்டது. அதன் பின்னர் டெல்லி மையம் 1935 ஆம் ஆண்டில் முறையாக திறக்கப்பட்டது. பின்னர் ராமகிருஷ்ணா மடம் மற்றும் இயக்கத்தின் 13 ஆவது தலைவராகவும், பத்ம விபூசண் விருதும் பெற்ற சுவாமி ரங்கநாதானந்தா, 1949 முதல் 1962 வரை டெல்லி இயக்கத்தில் செயலாளராக பணியாற்றினார். சுவாமி சர்வானந்தா, சத்பிரகாசானந்தா, சுவாகானந்தா, புத்தானந்தா, வந்தனானந்தா மற்றும் கோகுலானந்தா ஆகியோருடனும் தில்லி இயக்கம் தொடர்புடையதாக இருந்தது.  
2013 ஆம் ஆண்டில், இயக்கம் நடுவண் இடைநிலைக் கல்வி வாரியத்துடன் இணைந்து VII, VIII மற்றும் IX வகுப்புகளின் மாணவர்களுக்கு மதிப்பு அடிப்படையிலான கல்வியை வழங்கத் தொடங்கியது.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
# இராமகிருசுணா இயக்கம், தில்லி

## போக்குவரத்து

டெல்லி மெட்ரோவின் ராமகிருசுண ஆசிரம மார்க் மெட்ரோ நிலையத்தால் இந்த இடத்தை அணுக முடியும்.
# கர்ம் ஓப்ளாஸ்ட்

**கர்ம் ஓப்ளாஸ்ட்** ( Tajik; Persian, *Velâyate Qarm)* என்பது 1920 முதல் 1955 வரை சோவியத் யூனியனில் உள்ள தாஜிக் சோவியத் சோசலிச குடியரசின் ஒரு சிறிய நிர்வாக அமைப்பாகும். அதன் தலைநகரம் கர்ம் ஆகும். கர்மின் மக்கள் கர்மிஸ் என்று அழைக்கப்படுகின்றனர். இது இன்றும் தஜிகிஸ்தானில் பயன்படுத்தப்படுகிறது.
# கர்ம் ஓப்ளாஸ்ட்

## வரலாறு

1920 களில், எல்லைகளின் மறுசீரமைப்பிற்குப் போது மத்திய ஆசியாவில், புகாரா அமீரகத்தின் மாவட்டங்களான பழைய காராேடய்ன் மற்றும் டார்வாசுக்கு வெளியே உருவாக்கப்பட்டது. கரம் ஓப்லாஸ்தானது காராடெய்ன் பள்ளத்தாக்குப் பகுதியை அதிகம் கொண்டிருந்தது. அத்துடன் கலை-கம்ப் மாவட்டத்தின் பகுதிகளையும் கொண்டிருந்தது. 1920 களில் கர்ம் மத்திய ஆசியாவில் சோவியத் எதிர்ப்பு அமைப்பான பாஸ்மாச்சிக்கு ஒரு மையமாக இருந்தது. 1929 ஆம் ஆண்டில் பாஸ்மாச்சி தளபதி பைசல் மக்ஸம் ஆப்கானித்தானில் இருந்து தஜிகிஸ்தானுக்குள் சென்று எளிதாக கர்ம் நகரைக் கைப்பற்றினார். அதன் பின்னரே சோவியத் படைகளாஎல் வெளியேற்றப்பட்டார்.  
1939 சோவியத் மக்கள் தொகை கணக்கெடுப்பில் கர்ம் ஒப்லாஸ்டில் 183,100 மக்கள் தொகை பதிவாகியுள்ளது. 1950 களில் கர்மின் பெரும்பான்மையான மக்கள் அரசாங்கத்தால் வலுக்கட்டாயமாக மேற்கு தஜிகிஸ்தானுக்கு மாற்றப்பட்டனர். இந்த மக்கள் தொகை இன்று கர்மிஸ் என்று அழைக்கப்படுகிறது . 1955 ஆம் ஆண்டில் கர்ம் ஓப்ளாஸ்ட் ஒழிக்கப்பட்டு, நிலம் கோர்னோ-படாக்ஷன் தன்னாட்சி ஒப்லாஸ்ட் மற்றும் குடியரசுக் கட்சியின் துணை ஒப்லாஸ்டின் கீழ் உள்ள பகுதிகளுக்கு மறுபகிர்வு செய்யப்பட்டது . தஜிகிஸ்தானில் கர்மிகள் தொடர்ந்து ஒரு தனித்துவமான குல அடையாளத்தைக் கொண்டிருந்தனர். 1992-1997 வரை தஜிகிஸ்தானில் உள்நாட்டுப் போரின்போது பல கர்மிகள் படுகொலைகளுக்கு இலக்காக இருந்தனர்.
# Module:Location map/data/Australia Queensland

return {
name = 'Queensland',
top = -9.0,
bottom = -29.5,
= 137.5,
= 154.0,
image = 'Australia Queensland location map.svg',
image1 = 'Australia Queensland relief location map.jpg',
image2 = 'Australia Queensland location map blank.svg'
}
# ஆளுநரகம்

**கவர்னரேட்** எனப்படும் **ஆளுநரகம்** (*Governorate*) என்பது நாட்டின் ஒரு நிர்வாகப் பிரிவு ஆகும். இதற்கு ஆளுநர் தலைமை தாங்குகிறார். ஆங்கிலம் பேசும் நாடுகளில் ஆளுநர்களால் நிர்வகிக்கப்படும் பகுதிகள் மாநிலங்கள் அல்லது மாகாணங்கள் என அழைக்கப்படுகிறன்றன. ஆளுநரகம் என்ற சொல் பெரும்பாலும் ஆங்கிலம் பேசாத நாடுகளின் நிர்வாகப் பகுதிகளின் மொழிபெயர்ப்பாக பயன்படுத்தப்படுகிறது.  
அரபு ***முஹபாசாவின்*** மொழிபெயர்ப்பாக மிகவும் பொதுவாக இது பயன்படுத்தப்படுகிறது. இது உருசியப் பேரரசின் குபெர்னியா மற்றும் பொது-குபெர்னடோஸ்டோ அல்லது எசுப்பானியப் பேரரசின் 34 ***கோபர்னேசியன்களையும்*** குறிக்கவும் பயன்படுத்தப்படுகிறது.
# ஆளுநரகம்

## அரபு நாடுகள்

நிர்வாக அலகுகளை குறிப்பிட அரபு நாடுகளில் கவர்னரேட் என்ற சொல் பரவலாக பயன்படுத்தப்படுகிறது. சில ஆளுநரகங்ள் ஒன்றுக்கு மேற்பட்ட *முஹபாஸாக்களை* இணைந்ததாக உள்ளன. மற்றவை உதுமானியப் பேரரசின் *விலாயெட்* நிர்வாக அமைப்பின் வழியாக பெறப்பட்ட பாரம்பரிய எல்லைகளை நெருக்கமாக கொண்டுள்ளன.  
துனிசியாவைத் தவிர, *கவர்னரேட்* என்ற சொல்லானது *முஹபாசா* என்ற அரபு சொல்லுக்கான மொழிபெயர்ப்பாக தோன்றின.  
- பகுரைனின் ஆளுநரகங்கள்
- எகிப்தின் ஆளுநர்கள்
- ஈராக்கின் ஆளுநரகங்கள் (அதிகாரப்பூர்வ மொழிபெயர்ப்பில், சில நேரங்களில் மாகாணமாகவும் மொழிபெயர்க்கப்பட்டுள்ளது)
- ஜோர்டானின் ஆளுநரகங்கள்
- குவைத்தின் ஆளுநரகங்கள்
- லெபனானின் ஆளுநரகங்கள்
- ஓமானின் ஆளுநரகங்கள்
- பாலஸ்தீன ஆளுநரகங்கள்
- சவுதி அரேபியாவின் ஆளுநரகங்கள்
- சிரியாவின் ஆளுநரகங்கள்
- துனிசியாவின் ஆளுநரகங்கள் (உள்ளூர் சொல் *விலாயா* )
- யேமனின் ஆளுநரங்க்கள்
# ஆளுநரகம்

## உருசியப் பேரரசு

- உருசியாவின் நிர்வாக பிரிவின் வரலாறு
- *குபெர்னியா* மற்றும் உருசிய பேரரசின் ஆளுநரகங்கள்
# ஆளுநரகம்

## உருசியப் பேரரசு

### போலந்தின் காங்கிரஸ் இராச்சியம்

- காங்கிரஸ் போலந்தின் நிர்வாகப் பிரிவைக் காண்க
# ஆளுநரகம்

## உருசியப் பேரரசு

### பின்லாந்தின் கிராண்ட் டச்சி

- பின்லாந்தின் கிராண்ட் டச்சியின் ஆளுநரகங்கள்
# ஆளுநரகம்

## போர்த்துகீசிய பேரரசு

போர்த்துகல் பேரரசில், ஆளுநரக ஜெனரல் ( போர்த்துகீசியம் : *கவர்னோ-ஜெரல்* ) என்பவர் காலனித்துவத்தின் நிர்வாகியாக இருந்தார். போர்த்துகல் பேரரசின் சிறிய காலனிகள் அல்லது பிரதேசங்களைக் கொண்டு மையப்படுத்தப்பட்ட அரசாங்கமாக இருக்க அவை பொதுவாக உருவாக்கப்பட்டன.  
போர்த்துக்கல் பேரரசின் ஆளுநரக ஜெனரல்கள்:  
- பிரேசில் ஆளுநரக ஜெனரல் (1549-1572 / 1578-1607 / 1613-1621)
- பஹியாவின் ஆளுநரக ஜெனரல் (1572-1578 / 1607-1613)
- ரியோ டி ஜெனிரோவின் ஆளுநரக ஜெனரல் (1572-1578 / 1607-1613)
# ஆளுநரகம்

## எசுபானிய பேரரசு

எசுபானியப் பேரரசில், கோபர்னேசியோன்கள் ("கவர்னர்ஷிப்கள்" அல்லது "கவர்னரேட்டுகள்") ஒரு நிர்வாகப் பிரிவாக இருந்தன. இது ஆடியென்சியா அல்லது கேப்டன்சி ஜெனரலின் மட்டத்திற்கு நேரடியாக ஒரு மாகாணத்திதிற்கு ஒப்பானது.
# ஆளுநரகம்

## இத்தாலிய பேரரசு

- இத்தாலிய கிழக்கு ஆபிரிக்காவின் ஆளுநரகங்கள்
# ஆளுநரகம்

## ஜெர்மனி

இன்றைய ஜேர்மனிய மாநிலங்களான பேடன்-வூர்ட்டம்பேர்க், பவேரியா, ஹெஸ்ஸி, மற்றும் வடக்கு ரைன்-வெஸ்ட்பாலியா ஆகிய அரசுகள் உள்ளன - இதற்கு முன்னர் இன்னும் பல ஜெர்மன் மாநிலங்களில் - *ரெஜியுரங்ஸ்பெசிர்க்* என்று அழைக்கப்படும் துணை-மாநில நிர்வாகப் பகுதிகள் இருந்தன, அவை சில சமயங்களில் ஆங்கிலத்தில் ஆளுநரகம் என்று மொழிபெயர்க்கப்படுகின்றன.
<sup data-ve-ignore="true">&#x5B; *<span title="This claim needs references to reliable sources. (December 2020)">மேற்கோள் தேவை</span>* &#x5D;</sup>
# ஆளுநரகம்

## ருமேனியா

இரண்டாம் உலகப் போரின்போது, ருமேனியா மூன்று ஆளுநரகங்களாக நிர்வகிக்கப்பட்டது. அவை பெசராபியா கவர்னரேட், புக்கோவினா கவர்னரேட், டிரான்ஸ்னிஸ்ட்ரியா கவர்னரேட் என்பனவாகும்.
# திரிகூடா

**திரிகூடா** மூன்று சிகரங்கள் கொண்ட மலை. இது இந்து காவியங்களில் காணப்படுகிறது.
# திரிகூடா

## வரலாறு மற்றும் இந்து மதத்தில் முக்கியத்துவம்

வடக்கு பாக்திரியாவின் (தஜிகிஸ்தான்) மலைப்பகுதிகளில், பிரம்மாவின் இல்லமான மகா மேருவைச் (மேரு மலை) சுற்றியுள்ள இருபது மலைகளில் திரிகூடாவும் ஒன்றாகும். பாகவத புராணத்தில் 10,000 யோசனை நீள அலகு என்றும், மூன்று சிகரங்கள் இரும்பு, வெள்ளி மற்றும் தங்கத்தால் ஆனவை என்றும் கூறப்படுகிறது. இந்த மலை (இந்து புராணங்களின்படி) தெய்வீக சக்தியான துர்காவின் இரண்டாவது வீடு என்று நம்பப்படுகிறது. தீமையை முடிவுக்குக் கொண்டுவருவதற்கான மூன்று தெய்வங்களின் சக்தியுடன் அவள் படைக்கப்பட்டாள்; எனவே, இந்த மலை திரிகூடா என்று அழைக்கப்படுகிறது.
<sup data-ve-ignore="true">&#x5B; *<span title="This claim needs references to reliable sources. (January 2017)">மேற்கோள் தேவை</span>* &#x5D;</sup>
# திரிகூடா

## ஜம்முவில் திரிகூடா

மற்றொரு திரிகூடா ஜம்மு பிரிவில் அமைந்துள்ளது. மூன்று சிகரங்களைக் கொண்ட திரிகூடாவில், வைஷ்ண தேவியின் புனித ஆலயத்தைக் காணலாம்.
# ராஜா அண்ணாமலைபுரம் ஐயப்பன் கோவில், சென்னை

**சென்னை ராஜா அண்ணாமலைபுரம் அய்யப்பன் கோவில்** (*Rajah Annamalaipuram Ayyappan Koil*) என்பது இந்துக் கடவுளான அய்யப்பனுக்கு அர்ப்பணிக்கப்பட்ட ஒரு இந்துக் கோயில். இது சென்னையின் கடலோரப் பகுதியான ராஜா அண்ணாமலைபுரத்தில் அமைந்துள்ளது.
# ராஜா அண்ணாமலைபுரம் ஐயப்பன் கோவில், சென்னை

## வரலாறு

இந்த கோயில் செட்டிநாடு அரச குடும்பத்தைச் சேர்ந்த ராஜா சர்.முத்தையா செட்டியாரின் மகன் தமிழ்நாட்டின் பிரபல தொழிலதிபர் எம். ஏ. எம். ராமசாமி என்பவரால் கட்டப்பட்டது. இந்த கோயில் 1981ஆம் ஆண்டில் நிறுவப்பட்டது மற்றும் 1982 ஆம் ஆண்டில் ராஜா சர் முத்தையா செட்டியார் கோயிலுக்கு நன்கொடையாக அளித்த நிலத்தில் கட்டப்பட்டுள்ளது. பஞ்சலோகத்தால் (இயற்கையின் ஐந்து கூறுகளை குறிக்கும் ஐந்து விலைமதிப்பற்ற உலோகங்கள்) செய்யப்பட்ட அய்யப்ப சிலை, நாகர்கோயிலைச் சேர்ந்த சிற்பி ஸ்ரீ பட்டானாச்சாரியரால் செய்யப்பட்டது. இச்சிலை ஜனவரி 25, 1982 அன்று ராஜா அண்ணாமலைபுரம் கோயிலில் நிறுவப்படுவதற்கு முன்பு நாகர்கோயிலிலுள்ள கிருஷ்ணன் கோயிலிலிருந்து தமிழ்நாட்டின் பல்வேறு மத முக்கியத்துவம் வாய்ந்த இடங்களுக்கு ஊர்வலமாக எடுத்துச் செல்லப்பட்டது.
# ராஜா அண்ணாமலைபுரம் ஐயப்பன் கோவில், சென்னை

## கோவில்

கேரளாவில் உள்ள சபரிமலை அய்யப்பன் கோயிலின் சரியான பிரதியாக இந்த கோயில் கட்டப்பட்டுள்ளது. சபரிமலையில் அயப்பன் உச்சியில் இருப்பதைப் போல் இங்கேயும் ஒரு மலையின் உச்சியில் இருப்பதற்கான உணர்வைக் கொடுப்பதற்காக இந்த கோயில் மூன்று தளங்களில் கட்டப்பட்டுள்ளது. கோயிலின் கொடிமரம் (கொடி இடுகை) என்பது ஒற்றைத் துண்டு 40 அடி உயரம் கொண்டது. கோயிலுக்கு கீழே 125 அடி 100 அடி உயரமுள்ள ஒரு தியான மண்டபம், மண்டல பூஜை மற்றும் முக்கிய திருவிழாவின் போது பக்தகர்கள் தங்க வைக்கப்படுகிறது. இம்மண்டபம் ஜெய்ப்பூர் ஓடுகளால் கட்டப்பட்டுள்ளது. இங்கு 1,500 பக்தர்களை தங்க வைக்கும் வசதி உள்ளது.
# ராஜா அண்ணாமலைபுரம் ஐயப்பன் கோவில், சென்னை

## வழிபாடு

கோயிலில் உள்ள பூஜைகள் (மத நடைமுறைகள்) சபரிமலையில் உள்ள விதிகளின்படி செய்யப்படுகின்றன, வித்தியாசம் என்னவென்றால், சபரிமலை கோயில் ஒரு வருடத்தில் குறிப்பிட்ட நாட்களில் மட்டுமே திறந்திருக்கும், அதே சமயம் ராஜா அண்ணாமலைபுரம் கோயில் பக்தர்களுக்காக ஆண்டு முழுவதும் பகல் வேளையில் திறக்கப்பட்டுள்ளது.
# ராஜா அண்ணாமலைபுரம் ஐயப்பன் கோவில், சென்னை

## பண்டிகைகள்

கோவிலில் திருவிழாக்கள் கார்த்திகை முதல் நாள் (நவம்பரில்) மண்டல பூஜைகள் மற்றும் பிரம்மோத்ஸவத்துடன் தொடங்குகின்றன.
# மனுபூர் போர் (1748)

**மனுபூர் போர்** (Battle of Manupur) 1748 சனவரி 23 அன்று முகலாயப் பேரரசிற்கும் துராணிப் பேரரசிற்கும் இடையே நடந்த ஒரு போராகும்.
# மனுபூர் போர் (1748)

## பின்னணி

பாரசீக பேரரசர் நாதிர் ஷாவின் மரணத்திற்குப் பிறகு, அவரது படைத்தலைவர் அகமது ஷா துரானி பாரசீக ஆப்கானித்தானைக் கைப்பற்றி இந்தியாவின் முதல் படையெடுப்பைத் தொடங்கினார். இந்தியத் தரப்பில் முதல் இராணுவ எல்லையாக இருந்த பெசாவரை ஆக்கிரமித்தார். பின்னர், அவர் சத்ராவை அடைந்து, 1748 சனவரி 11 ஆம் தேதி தொடங்கி ஷாநனாவாஸ் கான் மற்றும் ஆதினாவை தோற்கடித்தார். வெற்றியைக் கண்டு, ஷாநவாஸ் தனது படைகளுக்கு தில்லிக்கு திரும்பச் செல்லுமாறு கட்டளையிட்டார்.
# மனுபூர் போர் (1748)

## போர்

தில்லிக்கு செல்லும் வழியில், அவரது இராணுவம் சிர்இந்த்-பதேகரில் நிறுத்தப்பட்டது. அங்கு முயின்-உல்-முல்க் அல்லது "மிர் மன்னு" போரைத் தொடர்ந்தார். போரில், அகமது ஷா துரானியின் பீரங்கிக் கிடங்கில் தீப்பிடித்தது. இதில் ஆயிரக்கணக்கான துராணி வீரர்கள் உயிருடன் எரிந்தனர். ஆகையால், அவர் இரவில் பின்வாங்க வேண்டியிருந்தது, இதன் விளைவாக அவர் தோல்வியடைந்தார்.
# மனுபூர் போர் (1748)

## பின்விளைவு

துரானியின் பின்வாங்கலுக்குப் பிறகு, பீதியடைந்த முகலாயர் அவர்களைத் துரத்தவில்லை. ஆனால், சரத் சிங் மற்றும் பாட்டியாலா ஆலா சிங்கின் மகாராஜா ஆகியோரின் கீழ் சீக்கிய குழுக்களால் படையெடுப்பாளர்கள் துன்புறுத்தப்பட்டனர். காபூல்}காபூலுக்கு திரும்பும் வழியில் சீக்கியர்கள் தங்கள் செல்வத்தையும், குதிரைகளையும் கொள்ளையடித்தனர். ஆகவே, ஷாவின் முதல் படையெடுப்பு தோல்வியில் முடிந்தது. ஆனால் சீக்கியர்களுக்கு தங்களை 1748 மார்ச் மாதம் அமிர்தசரசில் சீக்கிய கூட்டமைப்பின் இராணுவத்தை தால் கல்சாவில் ஒழுங்கமைக்க ஒரு வாய்ப்பை அளித்தது.
# யுசர்கரே

**யுசர்கரே** (**Userkare**) பண்டைய எகிப்தின் பழைய எகிப்திய இராச்சியத்தை ஆண்ட ஆறாம் வம்சத்தின் இரண்டாவது மன்னர் ஆவார். இவர் பண்டைய எகிப்தை கிமு 24-ஆம் நூற்றாண்டின் பிற்பகுதியில் 1 முதல் 5 ஆண்டுகள் ஆண்டார். எகிப்தை ஆண்ட அபிதோஸ் மன்னர்கள் பட்டியலில் யுசர்கரேவின் பெயர் கொண்ட குறுங்கல்வெட்டு உள்ளது. மேலும் இவரது பெயர் துரின் மன்னர்கள் பட்டியலிலும் இடம் பெற்றுள்ள்து. தெற்கு சக்காரா கல்லிலும் மன்னர் யுசர்கரேவின் பெயர் குறிப்பிட்டுள்ளது. இவர் குறுகிய காலத்தில் இறந்து போனதால், இவரது மம்மியை, தெற்கு சக்காரா நகரத்தில் இவரது மகன் முதலாம் பெப்பி எழுப்பிய கல்லறைப் பிரமிடில் அடக்கம் செய்யப்பட்டது. இவருக்குப் பின் எகிப்தை இவரது மகன் முதலாம் பெப்பி ஆட்சி செய்தார். யுசர்கரே என்பதற்கு எகிப்தியக் கடவுள் இராவின் அருளைப் பெற்றவர் என்பது பொருளாகும்.
# அட்டோக் கோட்டை

**அட்டோக் கோட்டை** (Attock Fort) என்பது சிந்து ஆற்றைக் கடந்து செல்லும் தனது படைகளை பாதுகாப்பதற்காக பேரரசர் அக்பரிடம் அமைச்சராகவும் கட்டுமான கண்காணிப்பாளராகவும் இருந்த கவாஜா சம்சுதீன் கவாபி என்பவரின் மேற்பார்வையில் அக்பரின் ஆட்சியின் போது அட்டோக் குர்தில் 1581 முதல் 1583 வரை கட்டப்பட்ட ஒரு கோட்டையாகும். அட்டோக் 1758 ஏப்ரல் 28 அன்று மராட்டிய பேரரசால் கைப்பற்றப்பட்டு சிலகாலம் வடக்கு எல்லையாக இருந்தது. அகமது ஷா துரானி அட்டோக்கை மீண்டும் கைப்பற்றி, மூன்றாம் பானிபட் போருக்குப் பிறகு வடக்கில் மராட்டிய முன்னேற்றத்தை நிரந்தரமாக நிறுத்தினார். அட்டோக் போரின் போது ஆப்கான்-சீக்கியப் போர்களில் இது ஒரு முக்கிய பங்கைக் கொண்டிருந்தது.
# அட்டோக் கோட்டை

## வரலாறு

முகலாயப் பேரரசர் அக்பரின் உத்தரவின் பேரில் 1581 இல் இந்தக் கோட்டை கட்டப்பட்டது. இரண்டு ஆண்டுகளில் கட்டுமானப் பணிகள் நிறைவடைந்தன. அதன் பின்னர் ஆப்கான் படையெடுப்பாளர்களுக்கு எதிராக கோட்டை ஒரு முக்கிய பாதுகாப்புக் கோடாக பயன்படுத்தப்பட்டது. இந்த கோட்டை 1812 இல் சீக்கியர்களால் கைப்பற்றப்பட்டது. இறுதியில் ஆங்கிலேயர்கள் கோட்டையை கைப்பற்றினர். 1947 இல் இந்தியப் பிரிப்புக்குப் பிறகு பாக்கித்தான் இராணுவத்தின் கட்டுப்பாட்டில் கோட்டை வந்தது. பின்னர், இது பாக்கித்தான் இராணுவத்தின் 7 வது பிரிவின் தலைமையகமாக மாறியது. 1956 ஆம் ஆண்டில் இந்தக் கோட்டை பாக்கித்தான் இராணுவத்தின் சிறப்பு நடவடிக்கைப் படையான சிறப்பு சேவைகள் குழுவிடம் (எஸ்.எஸ்.ஜி) ஒப்படைக்கப்பட்டது. இன்று கோட்டை அதன் கட்டுப்பாட்டில் உள்ளது.
# அட்டோக் கோட்டை

## இடம்

இது ஒருபுறம் பெசாவர் சாலைக்கும் மறுபுறம் சிந்து ஆறுக்கும் இடையில் அமைந்துள்ளது. இது தலைநகர் இஸ்லாமாபாத்திலிருந்து 80 கி.மீ தூரத்தில் பஞ்சாப் மாகாணத்தில் [[அட்டோக் நகரத்தில் அமைந்துள்ளது. இது ஒரு இராணுவத் தளமாக இருப்பதால், கோட்டைக்குள் பார்வையாளர்கள் அனுமதிக்கப்படுவதில்லை.
# கவாஜா சம்சுதீன் கவாபி

**கவாஜா சம்சுதீன் கவாபி** (Khawaja Shamsuddin Khawafi) இவர் பேரரசர் அக்பரின் அமைச்சராகவும் கட்டுமான கண்காணிப்பாளராகவும் இருந்தார். இவர் ஜெய்ன் கான் கோகா என்பவருக்குப் பின்னர் பதவிக்கு வந்தார். ஹசன் அப்தால் நகரில் ஹக்கீம்களின் கல்லறை என்ற இவரது கல்லறை அட்டோக் மாவட்டத்தில் அமைந்துள்ளது.
# கவாஜா சம்சுதீன் கவாபி

## பணிகள்

இவர் அக்பரின் உத்தரவின் பேரில் கி.பி.1581 மற்றும் 1583 க்கு கட்டப்பட்ட ஹக்கீம்களின் கல்லறையில் மீன்களுக்கான ஒரு குளத்தையும், குருத்வாரா ஒன்றையும் கட்டினார்.  
சிந்து ஆற்றை கடந்து செல்லும் முகலாயப் படைகளைப் பாதுகாப்பதற்காக இவரது மேற்பார்வையின் கீழ் 1581 மற்றும் 1583 க்கு இடையில் அட்டோக் கோட்டையும் கட்டப்பட்டது.  
1598 இல் அக்பர் தக்காணத்தின் மீது படையெடுக்கப் புறப்பட்டபோது பஞ்சாபின் ஆட்சியாளராக நியமிக்கப்பட்டார்.
# கவாஜா சம்சுதீன் கவாபி

## இறப்பு

இவர் 1600 இல் லாகூரில் இறந்தார். இவர் "எளிமையான நடத்தை, நேர்மையான மற்றும் உண்மையுள்ள, வியாபாரத்தை பரிவர்த்தனை செய்வதில் நடைமுறைக்குரியவர்" என்று கூறப்படுகிறது.
கம்ராவுக்கு எதிரே உள்ள புகழ்பெற்ற கிராமமான ஷம்சாபாத் 1580 களில் இவரால் உருவாக்கப்பட்டது.
# தெற்கு சக்காரா கல்

யின் மூடி, தெற்கு சக்காரா நகரம், பண்டைய எகிப்து]]  
**தெற்கு சக்காரா கல்** (**South Saqqara Stone**) பண்டைய எகிப்தின் பழைய எகிப்திய இராச்சியத்தை ஆண்ட ஆறாம் வம்ச அரசி அன்கேனஸ்பெப்பியின் கல் சவப்பெட்டியின் கல்லில் செய்த மூடி ஆகும். இந்த கல் சவப்பெட்டி தெற்கு சக்காரா நகரத்தின் தொல்லியல் ஆய்வின் போது 1932–33-இல், அரசி இரண்டாம் இன்புத் பிரமிடில் கண்டுபிடிக்கப்பட்டது.  
இந்த தெற்கு சக்கரா கல் சவப்பெட்டியில் கல் மூடி 2.43 மீட்டர் நீளமும், 0.92 மீட்டர் அகலமும், 20 செண்டி மீட்டர் தடிமனும் கொண்டது. இந்த கல் மூடியில் ஆறாம் வம்ச மன்னர்களான தேத்தி, யுசர்கரே, முதலாம் பெப்பி மற்றும் மெர்ரென்ரே ஆகியோர்களின் ஆட்சிக் காலம் மற்றும் ஆட்சியில் நடந்த முக்கிய நிகழ்வுகள், கால்நடைகளின் எண்ணிக்கைகள் ஆகியவைகள் குறிக்கப்பட்டுள்ளது.
# தெற்கு சக்காரா கல்

## இதனையும் காணக

- சக்காரா மன்னர்கள் பட்டியல்
- கல் சவப்பெட்டி
# ஹக்கீம்களின் கல்லறை

**ஹக்கீம்களின் கல்லறை** (Hakim's Tomb) (ஹக்கீமன் கா மக்பரா) என்பது குருத்வாரா பஞ்சா சாஹிப்பிலிருந்து குறுக்கே பாக்கித்தானின் ஹசன் அப்தால் நகரில் அமைந்துள்ள 16 ஆம் நூற்றாண்டின் கல்லறை ஆகும். கல்லறை வளாகத்தில் ஒரு முகலாய இளவரசியான இலாலா ருக்கின் கல்லறையும் அடங்கும். முகலாயப் பேரரசில் பணியாற்றிய இரண்டு மருத்துவச் (*ஹக்கீம்கள்*), சகோதரர்களான ஹக்கீம் அப்துல் பதே கிலானி மசியுதீன், ஹக்கீம் ஹுமாயூன் குவாஜா கிலானி ஆகியோருக்காக இந்த கல்லறை கட்டப்பட்டது.
# ஹக்கீம்களின் கல்லறை

## வரலாறு

இந்த கல்லறையை முகலாய பேரரசர் அக்பரின் அமைச்சரும் கட்டுமான கண்காணிப்பாளருமான கவாஜா சம்சுதீன் கவாபி என்பவரின் மேற்பார்வையில் கட்டப்பட்டது. கவாஜா 1581 மற்றும் 1583 க்கும் இடையில் கட்டப்பட்ட இக்கல்லறையை தனக்காகவும் கட்ட வேண்டும் என்று நினைத்திருந்தார். ஆனால் 1597இல் அக்பரின் கட்டளைப்படி அரசில் பணியாற்றிய இரண்டு மருத்துவச் சகோதரர்கள் இங்கே அடக்கம் செய்யப்பட்டனர். அக்பர் தனது காஷ்மீர் பயணத்திலிருந்து திரும்பிய பின்னர் இந்த இடத்தை பார்வையிட்டார்.
# ஹக்கீம்களின் கல்லறை

## கட்டிடக்கலை

கல்லறை எண்கோணமாகக் கட்டப்பட்டுள்ளது. மேலும், இரண்டு அடுக்கு அமைப்பாக உள்ளது. ஒரு பெரிய பாரசீக பாணி *இவான்* நுழைவாயில் வளைவு கல்லறையின் ஒவ்வொருப் பக்கங்களிலும் காணப்படுகிறது, மேலும் இரு பக்கங்களின் உயரத்தையும் பரப்புகிறது. பெரிய இவான்கள் 4 சிறியதாக பாரசீக பாணியில் கட்டப்பட்டுள்ளன. கல்லறையின் முன் ஒரு சிறிய மீன் குளம் அமைக்கப்பட்டுள்ளது.
# சார்லசு இசுபியர்மேன்

**சார்லசு எட்வர்ட் இசுபியர்மேன் (Charles Edward Spearman),** (10 செப்டம்பர் 1863 - 17 செப்டம்பர் 1945) என்பவர் ஒரு ஆங்கில உளவியலாளரும் புள்ளியிலில், ஒரு முன்னோடியாக காரணி பகுப்பாய்வு, மற்றும் இசுபியர்மேனின் தொடர்புக்கெழு காரணி ஆகியவற்றை உருவாக்கியவரும் ஆவார். அவரது கோட்பாடு உட்பட மனித நுண்ணறிவுக்கான மாதிரிகள் பற்றிய ஆரம்ப வேலைகளையும் அவர் செய்தார்.
# சார்லசு இசுபியர்மேன்

## சுயசரிதை

இசுபியர்மேன் ஒரு உளவியலாளருக்கான அசாதாரண பின்னணியைக் கொண்டிருந்தார். அவரது குழந்தை பருவத்தில் அவர் ஒரு கல்வி வாழ்க்கையைப் பின்பற்றுவதில் இலட்சியம் கொண்டிருந்தார். ஆகஸ்ட் 1883 இல் அவர் முதன்முதலில் பொறியியலாளர்களின் வழக்கமான அதிகாரியாக இராணுவத்தில் சேர்ந்தார். மேலும், 1893 ஜூலை 8 ஆம் தேதி கேப்டனாக பதவி உயர்வு பெற்றார், மன்ஸ்டர் ஃபுசிலியர்ஸில் பணியாற்றினார் . 15 ஆண்டுகளுக்குப் பிறகு, பரிசோதனை உளவியலில் முனைவர் பட்டம் படிப்பதற்காக 1897 இல் தனது பதவியிலிருந்து விலகினார். பிரிட்டனில், உளவியல் பொதுவாக தத்துவத்தின் ஒரு கிளையாகக் காணப்பட்டது, ஸ்பியர்மேன் வில்கெம் உண்ட்டின் கீழ் லீப்சிக் பல்கலைக்கழகத்தில் படிக்கத் தேர்வு செய்தார், ஏனெனில் இது "புதிய உளவியலின்" மையமாக இருந்தது. இது இயக்கமறுப்புசார் ஊகங்களுக்கு பதிலாக அறிவியல் முறையைப் பயன்படுத்தியது. உண்ட் தனது பல கடமைகள் மற்றும் புகழ் காரணமாக அடிக்கடி வேறு பணிகளின் பொருட்டு வெளியில் சென்றுவிட்ட காரணத்தால், இசுபியர்மேன் பெரும்பாலும் பெலிக்சு க்ரூகர் மற்றும் வில்கெம் விர்த் ஆகியோருடன் பணிபுரிந்தார். அவர்கள் இருவரும் இசுபியர்மேனைப் பாராட்டினர். அவர் 1897 இல் தனது ஆய்வைத் தொடங்கினார், சில தடங்கல்களுக்குப் பிறகு ( இரண்டாம் போயர் போரின்போது அவர் இராணுவத்திற்கு திரும்ப அழைக்கப்பட்டார், மேலும் பிப்ரவரி 1900 முதல் துணை உதவி அட்ஜூடண்ட் ஜெனரலாக பணியாற்றினார் ) அவர் 1906 இல் பட்டம் பெற்றார். உளவுத்துறையின் காரணி பகுப்பாய்வு (1904) குறித்த தனது ஆரம்பக் கட்டுரையை அவர் ஏற்கனவே வெளியிட்டிருந்தார். இசுபியர் மேன் உளவியலாளர் வில்லியம் மெக்டூகலைச் சந்தித்த போது தனது அறிவார் அவரைக் கவர்ந்தார். இந்த சந்திப்பின் போது ஏற்ப்பட்ட ஈா்ப்பின் காரணமாக வில்லியம் மெக்டூகள்இலண்டன் பல்கலைக்கழகக் கல்லூரியில் தனது பதவியை விட்டு வெளியேறியபோது அவருக்கு பதிலாக அங்கு பணிபுரிய இசுபியர்மேனுக்கு அந்த இடத்தை பரிந்துரை செய்திருந்தார். இசுபியர்மேன் 1931 ஆம் ஆண்டில் ஓய்வு பெறும் வரை பல்கலைக்கழக கல்லூரியில் தங்கியிருந்தார். ஆரம்பத்தில் அவர் வாசகராகவும் மற்றும் சிறிய உளவியல் ஆய்வகத்தின் தலைவராகவும் இருந்தார். 1911 ஆம் ஆண்டில் அவர் மனம் மற்றும் தர்க்கத்தின் தத்துவத்தின் க்ரோட் பேராசிரியராக பதவி உயர்வு பெற்றார். அவரது பதவியானது 1928 ஆம் ஆண்டில் ஒரு தனி உளவியல் துறை உருவாக்கப்பட்டபோது உளவியல் பேராசிரியராக மாற்றப்பட்டது.
# இலாலா ருக் கல்லறை

**இலாலா ருக் கல்லறை** (Tomb of Lala Rukh) என்பது பாக்கித்தானின் ஹசன் அப்தாலில் உள்ள ஒரு வரலாற்று கல்லறை ஆகும். இது பாரம்பரியமாக முகலாய பேரரசர் அக்பரின் மகள் இளவரசி லாலா ருக் என்பவரின் கல்லறை எனக் கூறப்படுகிறது. ஆனாலும் யார் இங்கு அடக்கம் செய்யப்பட்டார்கள் என்பது தெரியவில்லை.
# இலாலா ருக் கல்லறை

## இடம்

பாக்கித்தானின் இன்றைய பஞ்சாபில், அட்டோக் மாவட்டத்தின் ஹசன் அப்தாலில் இஸ்லாம் ஷாஹீத் சாலையில் இந்த கல்லறை அமைந்துள்ளது. இந்த கல்லறை குருத்வாரா பஞ்சா சாஹிப் மற்றும் ஹக்கீம்களின் கல்லறைக்களுக்கு எதிரே உள்ளது.
# இலாலா ருக் கல்லறை

## விளக்கங்கள்

கல்லறையின் விளக்கங்களை *வில்லியம் மூர்கிராஃப்ட், சார்லஸ் வான் ஹெகல், அலெக்சாண்டர் பர்ன்ஸ், ஜார்ஜ் எல்பின்ஸ்டோன் டால்ரிம்பிள் மற்றும் ஆலன் கன்னிங்ஹாம்* ஆகியோரின் பயண நூல்களில் காணலாம்.
# பாவக் கதைகள்

**பாவக் கதைகள்** (*Paava Kadhaigal*) என்பது 18 திசம்பர் 2020ஆம் ஆண்டு நெற்ஃபிளிக்சு என்ற ஓடிடி இணையத் தளத்தில் வெளியான தமிழ்த் தொகைத் திரைப்படம் ஆகும். இது ஆணவக்கொலையை மையமாக கொண்டு நான்கு வெவ்வேறு கதைகளாக இயக்குநர்கள் சுதா கொங்கரா, விக்னேஷ் சிவன், கௌதம் மேனன் மற்றும் வெற்றிமாறன் ஆகியோர் இணைந்து இயக்கியுள்ளனர்.. ஆர்.எஸ்.வி.பி மூவிஸ் மற்றும் பிளையிங் யுனிகார்ன் என்டேர்டைன்மெண்ட் நிறுவனங்கள் இணைந்து தயாரித்துள்ளனர்.
# பாவக் கதைகள்

## அத்தியாயம்

| கதை | இயக்குநர் | நடிகர்கள் | எழுத்தாளர் | ஒளிப்பதிவு | இசை |
| --- | --- | --- | --- | --- | --- |
| தங்கம் | சுதா கொங்கரா | காளிதாஸ் ஜெயராம்
சாந்தனு பாக்யராஜ்
பவானி ஶ்ரீ | ஷான் கருப்புசாமி
சுதா கொங்கரா | ஜோமன் டி. ஜான் | ஜஸ்டின் பிரபாகரன் |
| லவ் பண்ண விட்டுடணும் | விக்னேஷ் சிவன் | அஞ்சலி
கல்கி கோய்ச்லின்
பதம் குமார் | விக்னேஷ் சிவன் | தேனி ஈஸ்வர் | அனிருத் ரவிச்சந்திரன் |
| வான் மகள் | கௌதம் மேனன் | சிம்ரன்
கௌதம் மேனன்
ஆதித்யா பாஸ்கர் | கௌதம் மேனன் | கணேஷ் ராஜவேலு | கார்த்திக் |
| ஓர் இரவு | வெற்றிமாறன் | பிரகாஷ் ராஜ்
சாய் பல்லவி
ஹரி கிருஷ்ணன் | வெற்றிமாறன் | சுரேஷ் பாலா | ஆர். சிவத்மிகா |